
Motio. 

»  • 

®Maemorrhagia  sanquis,  (>\yvv\u  rumpo) 
(haemorrhoea  «Va,  fluo)  est  abnormis  effusio  si¬ 
ve  sanquinis ,  sive  fluidi  sanquini  similis*)  extra  vasa, 
hinc  extravasatum. 

Haemorrhagia  est  status  morbosus  elementaris,  mul¬ 
tis  morbis  symptoma,  formalemque  expressionem  eorum 
localisationes  sistit,  uti  sunt:  exsudatum  haemorrhagicum 
qua  symptoma  inflammationis,  haemorrhagia  scorbutica. 
Haemorrhagia  non  est  morbus  idiopathicus,  sedsemper  se¬ 
quela  ,  effectus  morbi  alius.  Haemorrhagiam  congestivam 
prae  ceteris  speciebus  morbum  idiopathicum  perperam 
insignies,  nam  ex  nomine  jam  patet,  congestionem  esse 
morbum  fundamentalem,  haemorrhagiam  vero  sequelam 
symptomaque  ejusdem. 

Character  physiologicus* 

1.  Nulla  non  fere  corporis  pars  fons  et  sedes  effu^ 
sionis  haemorrhagiae  esse  potest.  \ 

Eo  autem  facilius  sanquinis  effusio  oritur: 
a)  quo  ditius  sanquine  et  vasis  organon  quoddam  est 
b~)  quo  laxiori  organon  textura  gaudet,  et  quo  ma¬ 
gis  tenues  reperiuntur  ejus  vasorum  parietes. 

c )  quo  magis  ipsum  irritamentorum  externorum  adi¬ 
tui  patet,  uti:  nares,  pulmo,  intestina. 

d~)  quo  crebrius  in  statu  physiologico  sedes  con«, 
gestivi  status  esse  solet,  uti:  uterus. 


+)  Persaepe  enim  extravasatum  altera  alterave  partium  san~ 
quiuem  constituentium  privatum  est,  ita  ut  jam  pars  fibrosa, 
jam  globularis  (Haematin)  abesse  possit ,  quum  iluidum  efi’u- 
sum  non  raro  nii  nisi  serum  cruore  tinctum  exhibeat. 

Oritur  itaque  haemorrhagia  creberrime; 

a )  In  tela  mucosa^  propter  abundantiam  vasorum, 
laxitatem  texturae,  permeabilitatem  vasorum  capiilariuin, 
ob  breviorem  viam  eorumdem  ad  membranarum  mucosa¬ 
rum  sqperficiem ,  ob  ipsarum  actione  «secretitia  ad  tur¬ 
gescendam  et  congestionem  productam  proclivitatem. 

Quae  haemorrhagiae,  quia  plerumque  in  superficiem 
exinde  extus  sanquinem  mittunt,  liberae  dici  con¬ 
sueverunt.  *) 

b)  Telis  mucosis,  quoad  frequentiam  haemorrhoea- 
rum  proxime  accedunt  parenchymata  imprimis  organorum 
secretioni  dicatorum,  uti  sunt;  pulmones,  uterus,  hepar, 
renes. 

c')  Accedit  cerebrum,  praecipue  in  illis  partibus, 
ubi  rete  capillare  densitate  excellit,  ideo  in  basi,  in 
plexubus  vascularibus. 

d )  Raro  nec  tamen  nunquam  ,  membranae  serosae, 
pericardium,  pleura,  membrana  vaginalis  testium,  rarius 
adhuc  membranae  synoviales  haemorrhagiis  corripiuntur. 

e)  Denique  etiam  stratum  cellulosum  subcutaneum 
et  submucosum  haemorrhagiae  sedes  esse  potest.  Has 
haemorrhagias  parenchymatosas  ,  interstitiales  et  cavo¬ 
rum  dicere  solemus. 

Nisi  laesiones  vasorum  haemorrhagiae  causa  fuerint, 
semper  systema  capillare  (hinc  nec  arteriae,  nec  venae) 
propria  ejus  sedes  habeatur.  **) 


*)  Affirmatum  est,  haemorrhoeas  in  illis  potissimum  organis 
contingere,  quorum  secreta  quoad  mixtionem  sanquiuis 
indoli  quam  proxime  accedunt,  Hoc  tamen  nonnisi  de  utero 
valere  videtur;  pulmonum,  ventriculi  et  intestinorum,  ubi 
tamen  sanquinis  elfussioues  quam  creberrime  oceurrunt,  se¬ 
creta  indoli  sanquinis  minus  respondent  ac  lac  muliebre,  quin 
haemorrhagiae  mammarum  frequentes  observentur. 

**)  Iu  haemorrhagiis  secretitiis  omnis  sanquis  e  vasis  pro» 
manat  capillaribus.  Arteriae  et  venae  tum  solum  sauquinern 
eifuudunt ,  quum  laesae  fuerint,  hinc  haemorrhagia  arteriosa 
et  venosa.  Sanquis  autem  e  vasis  capillaribus  prodiens  quali- 

2.  Perperam  afflrmatutn  est,  haemorrhagiam  semper 
congestione  et  hyperaemia  organi  affecti  praecedi,  et  in 
hoc  molimine  haemorrhagico  characterem  haemorrhagi- 
arum  essentialem  consistere.  Ubi  sanquis  valde  tenuis 
occurrit ,  ut  in  scorbuto ,  ubi  vasa  in  continuo  laesa 
sunt,  ut  in  pulmone  phthisicorum,  hoc  stadio  prodromo* 
rum  non  opus  est,  ut  haemorrhagia  oriatur. 

Activae  haemorrhagiae,  quae  congestionibus  innitun¬ 
tur  harum  phaenomenis  praeceduntur ,  quae  sunt:  Abnor¬ 
mis  excitatio  nervorum  in  organo  affecto ,  pruritus,  tensio, 
sensus  ponderis ,  calor ,  pulsatio ;  in  partibus  externis 
turgor,  rubor,  calor  auctus,  in  organis  secretioni  dicatis 
saepe  secretio  uberior,  in  membranis  mucosis  promanatio 
fluidi  serosi  ,  non  raro  autem  etiam  secretio  imminuta, 
functio  magis  minusve  turbata.  Pari  tempore  etiam  anae¬ 
mia  antagonistica  in  omnibus  organis  a  concentrationis 
sanquinis  loco  remotis  intrat;  imminente  haemorrhagia 
organorum  internorum  adhuc  ante  sanquinis  effusionem 
horripilatio,  horror,  frigus  extremitatum  et  cutis  externae 
pallor,  praeterea  circuli  ass^metria  pulsu  tenso,  duro, 
celeri,  saepe  dicroto  sese  manifestat. 

Durante  fluxu  pulsus  passim  mollis  et  lentus  evadit. 
Praeterea  quaelibet  haemorrhagiae  species  pro  sede  di¬ 
versa  (v.  g.  haemorrhagia  pulmonum  vel  ventriculi)  di-? 
versis  designatur  prodromis,  quae  tamen  hic  locorum  de¬ 
scribi  nequeunt. 

(Stadium  prodromorum  jam  brevius,  jam  longius  est, 
ita  ut  haemorrhagia  non  raro  solummodo  praeteriens 
eruptio  lateralis  congestionis  seu  hyperaemiae  sit.) 

3.  Symptoma  peculiare  morbi,  fluxus  sanquinis  ipse 
est,  dum  externe  comparet.  Ab  initio, plerumque  consue- 


tate  mox  magi*  arteriosa,  mox  venosa  excellere  potest;  ita  ut 
haemorrhagiae  ex  orgauis  supra  diaphragmate  sitis  in  isto 
sensu  magis  arteriosae,  in  organis  vero  infra  isto  positis  ,  ma 
gis  venosae  soleant  esse. 

tus  humor  secretus  sanquine  tingitur,  serius  verus  san- 
quis  prodit.  *) 

Sanquis  aut  lente  stillat  (stillicidium  sanquinis)  vel 
rivuli  instar  effluit  (baemorrhoea)  vel  vero  torrentis  in¬ 
star  effunditur  (haemorrhagia)  jamque  flumine  continuo 
jam  interrupto. 

Quantitas  sanquinis  effusi  jam  exigua  est,  jam  vero 
plures  libras  excedit.  Haemorrhagia  dum  est  chronica 
et  periodica,  aegri  saepe  stupendam  sanquinis  copiam 
perdere  possunt,  quin  periculum  subeant;  praecox  et 
uno  ictu  intrans  effusio  ad  quatuor  sexve  libras  pericu¬ 
lum  fert.  — 

Sanquis  effussus  diversus  est: 

a)  Quoad  colorem;  color  laete  ruber  in  subjectis  ju¬ 
venilibus,  in  haemorrhagia  ex  organis  supra  diaphrag¬ 
mate  (in  sphaera  arteriosa)  sitis ,  charactere  activo, 
quum  quam  primum  sanguis  e  vasis  prodit  extrinsecus 
adparet,  quum  influxui  oxygenii  (in  pulmonibus)  seu 
acidorum  (in  ventriculo)  expositus  est. 

'  Profunde  ruber ,  bruncus,  ater  econtra  sanguis  ple¬ 
rumque  est,  ubi  contraria  occurrunt;  in  individuis  seni¬ 
oribus  in  haemorrhagiis  e  sphaera  abdominali  (venosa) 
charactere  asthenico,  ubi  sanquis  longius  in  cavo  quodam 
stagnavit,  ubi  influxui  substantiarum  in  quibus  materia 
carbonica  praevalet  (v.  g.  bili)  expositus  erat. 

Sanguis  effusus  porro  merus  est,  vel  vero  diversis 
aliis  materiis  contaminatus,  uti  sunt;  aer  (sanguis  spu¬ 
mosus)  mncus,  saliva,  bilis  («V*  faeces,  pus, 

Ichor,  concrementa  lithiaca,  hydatides,  materies  tuber¬ 
culosa,  canceratica,  urina  etc.,  unde  qualitas  ejus  vario 
inutatur  modo.  Denique  sanguis  effusus  vel  fluidus  est, 
vel  coagulatus  (post  longiorem  moram)  interdum  speciem 
canaliformem  assumit,  jam  citius  jam  serius,  jam  plane 


Hoc  secretum  an  alias  mutationes  iniverit,  uon  dum  est 
Compertum, 

non  coagulatur  modo  crusta  fibrosa  tegitur,  modo  disso¬ 
lutus,  foetens;  modo  saporis  acidi,  dulciusculi ,  amari 
est  et  sic  porro. 

Haemorrhagiae  inter  somnum  intrare  amant;  scimus 
pari  modo  etiam  sudores  et  menstrua  inter  somnum  co¬ 
piosius  promanare. 

4.  Si  effectum  haemorrhagiarum  in  organa  adfecta 
proximum  indagaveris  ,  invenies : 

Organon  congestiva  seu  hyperaemica  haemorrha¬ 
gia  correptum  nimia  sanquinis  copia  liberari  posse;  — 
haemorrhagiam  sequitur  levamen  ,  phaenomena  morbosa 
evanescunt.  —  Aeger  qui  dispnoea  laboravit,  post  pneu- 
morrhagiam  pectus  levatum  sentit,  post  epistaxim  cepha¬ 
lalgia  et  obnobilatio  sensorii  disparent  y  febris  sthenica 
mitigatur  euphoriae  universali  locum  cedens. 

b )  Vel  vero  organon  sanquinis  effusione  statu  con¬ 
gestivo  seu  hyperaemico  non  deliberari ,  qui  imo ,  favente 
orgasmo  haemorrhagico  orto ,  ad  altiorem  evehitur  gra¬ 
dum;  —  fluxus  perdurat,  interruptim  renovatur;  vel  vero 
in  inflammationem  abit  hyperaemia. 

c)  Effusionem  sanquinis  extus  non  contingere ,  sed 
organa  opprimi;  —  functionis  turbatio  tunc  altissimum 
adtingit  gradum ,  denique  in  paralysim  abit;  pro  exem¬ 
plo  sunt:  oppressio  et  suffocatio  bronchis  sanquine  obru¬ 
tis,  apoplexia  post  haemorrhagias  cerebri. 

d)  Sanquinem  partim  extus  effundi ,  partim  in  vicina 
organa  infiltrari,  unde  oedema  haemorrhagicum  oritur, 
quod  itidem  functiones  organorum  vario  modo  turbat. 

Character  anatomicus» 

i.  Ubi  congestio  seu  hyperaemia  stadium  prodromo¬ 
rum  haemorrhagiae  effecerat,  status  anatomicus  organi 
correpti  ab  illo,  quem  congestio  et  hyperaemia  producit, 
non  differt.  Rubor  et  injectio  a  colore  roseo  in  caeru¬ 
leum  et  nigro-atrum  variant,  secundum  Schoenlein  rubor 

% 

laetus  esse  solet  in  organis,  ubi  arteriae  praevalent,  pro¬ 
fundior  vero  in  organis,  ubi  venarum  numerus  major,  a 
rubore  inflammatorio  rubor  haemorrhagicus  eo  differt, 
quod  hic  pressioni  cedit,  ille  non  cedit. 

Haemorrhagia  ex  dyscrasia,  e  desorganisatione  etc. 
exorta,  charactere  anatomico  hujus  pressionis  fundamen¬ 
talis  conjuncta  est.  Interdum  organon  haemorrhagia  ad- 
fectum  sanquine  destitutum  est,  paliet  et  injectione  san- 
quinea  caret,  ita  v.  c.  in  haemorrhagia  cerebri,  bron¬ 
chorum,  ventricufi,  intestinorum  etc. 

2.  Postquam  effusio  sanquinis  contigerat,  haec  ob¬ 
servantur  : 

a)  Sanquis  effusus  invenitur  in  superficie  canalium, 
membranarum,  in  cavis,  in  parenchymate ;  sanguis  saepe 
coagulatus  formam  strati  organici  adipiscitur,  occurrit 
destructio  et  laceratio  parenchymatis  vario  gradu. 

b)  Organa  vicina  sanquine  mox  aequaliter  et  diffuse 
imbibita,  mox  maculosa  et  ecchymotica  adparent.  Pars 
telae  a  loco  haemorrhagiae  remota  sero  infiltrata  est, 
tela  sanquine  inliltrata  hic  pressione  elici  potest.  . 

c)  Interdum,  nec  tamen  saepe  vasa  rupta  sunt;  — 
plerae  que  haemorrhagiae  exsudationi  e  vasorum  capilla¬ 
rium  integris  parietibus  originem  debent. 

d)  Reliqua  organa  post  haemorrhagiam  uberiorem 
statum  anaeinicum  prae  se  ferunt ;  in  cavis  membranarum 
serosarum  (pericardii,  pleurae)  saepe  serum  effusum  in¬ 
venitur,  intestifla  colorata,  emollita  sunt,  vasa  cerebri 
sola  si  cum  ceteris  comparaveris,  magis  repleta  depre¬ 
hendes. 

3.  Elapso  aliquo  post  haemorrhagiam  temporis  spatio, 
scena  mutatur.  In  cavis  reclusis,  unde  sanquis  non  po¬ 
tuit  extus  effundi,  atrum  coagulum  sero  innatans  reperi- 
tur,  in  parenchymate  serum  a  coagulata  haemorrhagiae 
producti  parte  sese  separans,  oedematosam  infiitrationem 
producit.  Tunc  in  partibus  vicinis,  in  parenchymate,  hy- 

peraemia,  exsudatum  in  lucem  prodit,  quod  superficies 
serosas,  quoad  adspectunr  villosas  et  scabras  reddit  vei 
strata  pseudomembranosa  gignit,  in  textubus  parenchy¬ 
matosis  extravasatum  pseudomembranis  tamquam  cap¬ 
sula  inclusum  a  cetera  organi  parte  separatur.  Extrava¬ 
satum  pro  parte  absorbetur,  color  coaguli  laetior  evadit, 
denique  luteus,  denique  plane  disparet,  parietes  capsula 
concrescunt  et  cicatricem  formant. 

Ecactio  liaemorrliagiarmii  ad  orga¬ 
nismum* 

1.  Reactio  organismi  in  sanquinem  effu¬ 
sum,  —  reactio  localis.  Extravasatum,  nisi  statim 
exlus  prodierit,  tamquam  irritamentum  in  telas  agit,  cum 
quibus  est  in  contactu,  actio  reflexiva  sic  orta  (tussis  in 
pulmonibus,  emesis  in  ventriculo,  motus  peristalticus  auc¬ 
tus  in  canali  intestinali,  stranguria  in  vesica  urinaria, 
contractiones  in  utero)  expulsionem  sanquinis  accumulati 
efficere  valet.  In  organis  e  quibus  sanquis  eliminari  non 
potest,  functio  aut  impeditur  (coma  et  paralysis  in  cerebro) 
aut  nimiopere  excitatur  (deliria ,  convulsiones,  spasmi 
tonici  in  haemorrhagiis  cerebri).  Ouodsi  hac  actione  re- 
tlexiva  sanquis  non  amovetur,  tum  in  organis  circumdan¬ 
tibus,  continuo  irritamento  expositis  vegetativa  reactio 
oritur,  quam  inflammationem  vocamus,  qua  partes  irritatae 
irritamentum  non  amovendum  assimilare  conantur,  unde 
origo  diversorum  pathematum  consecuti  vorum :  suppuratio, 
induratio,  pseudoplasiae.  In  organis  nobilibus  dicit  Hufe- 
land,  atque  si  rexis  vasorum  comitatur  haemorrhagiam, 
haec  semper  tamquam  vulneratio  est  consideranda,  om- 
nesque  hujus  sequelas,  inflammationem,  extravasatum,  in- 
durationem,  suppurationem  secum  ferre  potest. 

2 .  Actio  universalis  h  a  e  m  o  r  r  h  a  g  i  a  e.  Haec 
diversa  est,  prouti  haemorrhagia  sive  acuta,  sive  chro¬ 
nica  fuerit.  Necesse  est,  ut  distinquantur  reflexus  hae- 

morrhagiae  qua  tali  pertinentes,  ab  iis,  quae  a  statibus 
pathologicis  haemorrhagiam  causantibus  producuntur.  Sic 
congestio  in  pulmonibus  febri  sthenica  sociata  esse  po¬ 
test,  —  oritur  haemorrhagia  —  si  eo  in  casu  febris  con¬ 
tinuat,  haec  non  est  reactio  contra  haemorrhagiam,  sed 
utraque  ut  haemorrhagia  ita  febris  sunt  coeffectus  causae 
ejusdem. 

a)  Proximus  effectus  haemorrhagiae  vehementis  et 
subitaneae  est  anaemia  acuta,  livor  cadavericus,  pallor 
labiorum,  linquae,  frigus  extremitatum,  pulsus  minimus, 
abolitio  sensuum,  sudor  frigidus  in  fronte,  tremores  ex¬ 
tremitatum  ,  angustia  praecordiorum,  collapsus  faciei, 
syncope.  Cuncta  haecce  phaenomena  anaemiam  extra  du¬ 
bium  non  ponunt,  saepe  nimirum  post  minorem  quantita¬ 
tem  sanquinis  amissam  effectus  terroris  sunt.  Syncope 
oritur  ex  cessatione  irritamenti  sanquinis  ad  actionem 
cerebri  et  medullae  spinalis  necessarii,  unde  cessatio  in- 
nervationis  saepe  perfecta  asphyxia  et  paralysis;  saepe 
innervatio  dysharmonica,  deliria,  spasmi,  vomitus  etc. 

Haec  syncope  aut  lethalis  evadere,  aut  vero  hae¬ 
morrhagiam  stagnando  salutaris  fieri  potest. 

Ut  syncope  ocyus,  seriusve  intret,  non  solum  a  quan¬ 
titate  sanquinis  amissi  et  a  celeritate  ejusdem  effusionis, 
sed  etiam  a  constitutione  aegri  dependet;  ita  ut  indivi¬ 
dua  plethorica  et  macilenta,  item  feminae  amissis  demum 
duabus  tertiis  partibus  totius  sanquinis  in  organismo  copiae 
syncope  et  asphyxia  corripiantur,  individua  vero  crassa 
et  pinquia  vix  quarta  imo  octava  sanquinis  parte  amissa 
syncoptici  et  asphyctici  reddantur.  (Stark). 

h)  Haemorrhagia  sedata  mox  reactio  quaedam  uni¬ 
versalis,  praecipue  in  individuis  juvenilibus  sese  evolvit, 
lapso  post  haemorrhagiam  aliquo  tempore  temperatura 
cutis  altior,  pulsus  plenior,  undulans  evadit,  cardiopal- 
mus,  pulsatio  arteriarum  temporalium  et  Carotum ,  con¬ 
gestiones  aliaque  incitationis  universalis  phaenomena,  ce- 

phalalgia,  agrypnia,  delirium.  photophobia,  aurium  susur¬ 
rus  intrant.  Haec  phaenomena  brevi  post  haemorrhagiam 
praecipue  vigent.  Paulatim  tamen  decrescunt  elapsis  vero 
aliquibus  diebus  evanescunt.  Si  de  causa  horum  sympto¬ 
matum  quaeris,  eam  in  aucta  irritabilitate  invenis,  quae 
nimirum  eo  major  redditur,  quo  minor  energia  organismi 
ob  sanquinein  amissum  evadit,  vel  minimum  irritamentum 
alacrem,  vivacem  sed  non  perdurantem  reactionem  provo¬ 
cat,  et  jam  consueta  irritamenta  vitalia  in  illo  auctae  irri¬ 
tabilitatis  statu  actiones  reflectentes  inusitatas ,  spasmo¬ 
dicas  interdum  provocant,  imo  vel  congestionis  et  hae¬ 
morrhagia  recidivae  causa  esse  possunt.  Tali  in  casu  pro¬ 
clivitas  ad  congestiones  eo  major  observatur,  quo  majo¬ 
rem  aeger  copiam  sanquinis  amittit,  quo  magis  itaque  fa¬ 
cultas  organismi  ad  renisum  exhauritur.  —  En  novum  re¬ 
actionis  specimen,  influxus  potius  destructivi  quam  salu¬ 
taris. 

Aetiologia  et  Divisio  liaemorrliagiarum* 

Haemorrhagiae  distinqui  possunt: 

а )  in  haemorrhagias  cum  laesione  mechanica  va¬ 
sorum,  —  vulneratione,  rhexi  etc  — ;  huc  pertinent  haemor¬ 
rhagiae  per  rhexin,  diabrosin,  diaeresin  ab  antiquis  statutae. 

б)  in  haemorrhagias  sine  mechanica  laesione  vaso¬ 
rum,  processu  organico  —  dynamico  — ,  transsudatione 
secretione  productas. 

Universum  systema  vasorum  in  se  reclusum  est,  nec 
arteriae,  nec  venae  alicubi  ostiis  patent,  uti  olim  creditum 
est.  Quod  factum ;  recentioribus  indagationibus  confirma¬ 
tum,  nullum  dubium  admittit,  quin  in  unaquaque  haemor¬ 
rhagia,  ubi  mechanica  vasorum  laesio  deest,  sanquis  non 
aliter  ac  in  secretione  elementorum  secretitiorum  contin¬ 
git,  per  parietes  vasorum  clausorum  exsudetur.  Probatur 
id  processu  menstruationis.  In  feminis  tempore  menstruorum 
emortuis  vasa  uteri  sanquine  turgentia,  nullibi  autem  lae- 

siones  reperiuntur  ;  compressione  substantiae  uteri  ex 
ejusdem  interna  superficie  sanquinem  guttatim  extricare 
fas  est;  talis  imbibitio  sanquinolenta  telarum  etiam  in 
haemorrhagia  pathologica  obtinet,  nec  vel  accuratissimae 
inquisitioni,  erosionem  sive  laesionem  vasorum  alicubi 
detegere  licet. 

Adfinitas  processus  secretorii  hujusqne  haemor¬ 
rhagiae  speciei  exinde  porro  manifesta  redditur,  quod  flui¬ 
dum  extricatum  saepe  nonnisi  sanguini  simile,  alterave 
aut  altera  partium  sanguinem  constituentium  destitutum 
est.  Sic  jam  sanquis  menstruorum  fibrina  caret,  sic  glo¬ 
buli  sanquinis  (haematin)  raro  ibi  inveniuntur,  ubi  rhexis 
vasorum  non  adest. 

Ulteriora  argumenta ,  quibus  Starkius  haemorrhagias 
et  secretiones  sibi  congruas  esse  evincere  studet ,  sunt: 

1.  Haemorrhagiae  continuo  cum  secretionibus  conjunc¬ 
tae  et  crebro  earum  vicariae  sunt. 

2 .  Illae  saepe  in  secretiones  anctas ,  hae  autem  in 
haemorrhagias  transeunt,  uti  e.  g.  in  iochiis  est  observare. 
Eadem  ratione  sputa  catarrhosa  in  cruenta,  et  haec  vice 
versa  in  mucosa  abeunt,  haemorrhoides  in  blennorrhoeam 
recti  transmutantur.  Nec  non  in  vulneribus  hic  transitus 
conspicuus  est.  Phlegmasiae ,  quas  numquam  non  secre¬ 
tiones  sequuntur,  crebro  haemorrhagias  producunt  et  san¬ 
quis  tum  semper  cum  productis  inflammationis  secretivis 
mixtus  occurrit.  (Exsudatum  haemorrhagicum.) 

3.  Remedia  secretiones  augentia  magna  dosi  por¬ 
recta  haemorrhagias  cient  v.  c.  salivantia,  purgantia, 
diuretica  etc. 

4.  Exinde  demum,  cpiod  haemorrhagiae  criticae  eva¬ 
dere  possunt,  quod  detractionibus  sanquinis  artificialibus 
non  penitus  substitui  *  queunt ,  quod  post  ansas  externas 
v.  c.  post  usum  vini,  exaestuationem  etc.  non  immedia¬ 
te  intrant,  sicuti,  quod  periodice  adparent,  denique  quod 
influxu  i  pathematum  animi  non  raro  obtemperant,  interna 

illarum  cum  veris  secretionibus  affinitas  elucere  videtur. 
(Stark  Pathologia  universalis  pag.  1063.) 

Conditio  fundamentalis  haemorrhagiae  secretivae 
alterafionibus  partium  aut  solidarum  aut  fluidarum  orga¬ 
nismi  ,  aut  simul  ambarum  innititur. 

Oritur  quippe  haemorrhagia : 

1.  Ex  adaucta  tensione  vitali  et  attractione  organi 
affecti  —  ex  adaucta  copia  et  turgescentia  interna  san¬ 
guinis  -Haemorrhagia  activa. 

2.  A  relaxatione  vasorum  partis  affectae,  —  ab  at¬ 
tenuatione,  qualitate  colliquativa ,  plastica  sanquinis- 
Haemorrhagia  passiva. 

Causae  his  conditionibus  subjacentes  vel  topice 
agunt ,  vel  vero  universum  systema  afficiunt.  Tensio  or¬ 
gani  augeri  potest  congestione,  inflammatione,  periodo 
quadam  evolutionis,  concitatione  antagonistica ,  sympa¬ 
thica,  irritamento  quodam  externo,  quod  amoveri  nequit, 
nervorum  erethismo.  Aucta  sanquinis  copia  et  turgescentia, 
omni  re,  quae  plethorae  et  congestioni  favet,  vel  oppres-  v 
sione  secretionum  habitualium  oriri  potest*  —  Relaxatio 
vasorum  est  effectus  actionis  nimii  caloris,  morborum 
debilitantium,  aetatis  provectae,  congestionis,  hyperaemiae, 
haemorrhoeae  habitualis  saepe  revertentis.  Tenuis  et 
parum  plasticus  evadit  sanquis,  post  nimias  eliminatio¬ 
nes  in  morbis  discrasicis  v.  g.  Scorbuto. 

Differentiae  Iiaemorriiagiam  activam 

inter  et  passivam. 

Haemorrhagia  activa  pro  essentia  sua  ex  irritamento 
quodam,  sive  interno  sive  externo  prodit* 

Haemorrhagiae  passivae  genesis  tali  irritamento  non 
indiget. 

Illa  plerumque  ex  adpulsu  sanquinis  versus  certam 
eamque  circumscriptam  corporis  partem  oritur. 

Haec  frequentius  originem  ducit  e  dispositione  qua- 

dam  universali  partium  solidarum  fluidarumve,  unde  in 
pluribus  partibus  saepe  simul  adparCt,  praecipue  in  illis, 
quibus  laxior  et  cellulosa  structura  est,  quae  vasis  abun¬ 
dant,  vel  ppia  organa  excernentia  extus  patent. 

Haemorrhagiis  activis  praeprimis  individua  sanqui- 
nica,  ple tho rica,  robusta,  laute  viventia,  spirituosis  in¬ 
dulgentia,  juvenilia  sunt  obnoxia.  Causae  excitantes  hic 
ad  irritamenta  referuntur,  uti :  animi  affectus,  exaestuatio, 
suppressio  fluxuum  sanquinis  habitualium  et  sic  porro. 

Haemorrhagiis  passivis  corripiuntur  subjecta  debili¬ 
tata  seniora,  constitutionis  laxa,  leucophlegmaticae,  quo¬ 
rum  organismus  morbis  anteactis,  pravo  victu,  affectibus 
animi  deprimentibus,  assiduis  ut  corporis  ita  animi  labori¬ 
bus  exhaustus  est,  Dyscrasiae  et  certae  aeris  mutationes 
eosdem  effectus,  exserunt. 

Haemorrhagiae  activae  praesertim  tempore  vernali 
occurrunt,  ubi  universum  systema  vasorum  in  evolutione, 
ut  ita  dicam  ascendete  versatur. 

Haemorrhagiae  passivae  frequentiores  sunt  tempore 
autumni  et  aestatis. 

Fluxus  cruenti  e  sphaera  organorum  respirationis  ‘ar¬ 
teriosa  activo  plerumque  charactere  insigniuntur 

Fluxus  cruenti  e  sphaera  venosa  abdominali  crebrius 
passivum  characterem  prae  se  ferunt, 

Illos  passim  praecedunt  prodromi  (congestio ,  hy- 
peraemia. 

Ilis  molimen  haemorrhagicum  congestivum  semper 
fere  deficit. 

In  haemorrhagia  activa  temperaturum  cutis  altiorem 
habes,'  pulsum  plenum,  duriusculum,  qui  durante  fluxu 
mollior  et  lentior  evadit. 

In  haemorrhagia  passiva  pulsus  parvus,  vacuus,  fa¬ 
cile  comprimendus  est,  durante  fluxu  magis  semper  va¬ 
cuus  et  celerior  evadens. 

Sanquis  effusus  illius  coagulatur  et  persaepe  crusta 
fibrosa  tectus  adparet,  universim  sanquini  pldogistico  similis. 

Hujus  autem  sanquis  eliminatus  non  coagulatur  quoad 
colorem  est  profundus  ,  violaceus,  saepe  ater,  vel  etiam 
laete  ruber,  tum  vero  quoad  consistentiam  aquosus,  dis¬ 
solutus,  fluxuque  diu  durante  vel  repetito  liquori  a  carne 
abluta  similis. 

Haemorrhagiae  activae  torrente  interrupto,  repente 
vel  periodice  contingunt; 

Haemorrhagiae  passivae  saepius  pedetentim  sese 
evolventes,  magis  continuae  sunt. 

In  illis  phoenomena  concomitantia  congestionis  et  tur- 
goris  ratione  fluxus  recedunt. 

In  his  symptomata  concomitantia  debilitatis  et  ex¬ 
haustionis  rationi  durationis  fluxus  progrediuntur. 

Illa  facilius  sedantur,  non  raro  vel  sponte  desinunt. 
Silente  fluxu  aeger  saepe  levatum  sese  persentit. 

Hae  plerumque  difficillime  coercendae  sunt,  silente 
fluxu  aeger  pejus  se  habet. 

Hae  distinctiones  diagnosticae,  quamquam  acuratis- 
simae  videantur,  in  praxi  tamen  non  raro  non  sufficiunt ; 
multae  speciem  stheniae  prae  se  ferunt  haemorrhagiae 
nec  tamen  alia,  quam  irritanti  methodo  sunt  curandae, 
et  vice  versa.  Praesertim  autem  in  dijudicando  casu  con¬ 
creto  id  probe  respiciatur,  quod  status  organi  topico  san- 
quinis  fluxu  correpti  saepe  discrepat  a  statu  universali, 
ita  ut  hic  activus,  ille  passivus,  sive  contra  ille  activus 
hic  passivus  esse  possit.  Therapia  tali  in  casu  *ar  b%oxw 
norman  status  universalis  sequitur.  $ic  e.  g.  in  haemor- 
rhagiis  a  vehem  ente  concussione  exortis,  organon  ipsum 
commotione  debilitatum  est,  simul  autem  vehemens  sy¬ 
stematis  vasorum  concitatio  universalis  adest.  —  Hae¬ 
morrhagiae  ,  quae  ab  initio  activae  fuerunt,  in  decursu, 
perdita  majori  sanquinis  copia,  in  passivas  transeunt. 

Cognitus  est  influxus  systematis  nervorum  in  secreti¬ 
ones  in  genere.  Sicuti  itaque  analogiam  inter  secretiones 
et  haemorrhagias  jam  superius  manifestam  reddere  conati 

sumus,  nunc  penitius  cognitis  haemorrhoearum  causis  ite- 
rum  comperimus,  influxum  irritationis  nervorum  ipsorum- 
que  actionis  reflexivae  in  illas  provocandas  negari  non 
posse,  unde  novam  et  [peculiarem  haemorrhagiarum  va¬ 
rietatem  statuere  fas  est,  nempe  haemorrhagiam  nervo¬ 
sam  seu  erethisticam.  Fluxum  sanquineum  irritatio  ner¬ 
vosa  nonnunquam  manifesta  praecedit,  uti :  animi  affectus, 
ira,  terror ;  in  feminis  hystericis  haemorrhagia  eodem  modo 
ac  caetera  hysteriae  symptomata  nervosa  celeriter  se¬ 
dem  mutat;  —  globus  hystericus  jam  versus  ventriculum 
ascendit,  —  oritur  haematemesis;  iste  jam  ad  pulmones 
surgit  —  sequitur  haemoptysis ;  nec  rarius  in  metrorrha- 
giis  fluxus  cruentos  atque  affectiones  nervosas  alternan¬ 
tes  conspicere  fas  est.  Saepe  fluxus  eruentus  silet,  dum 
aliae  systematis  nervosi  partes  corripiuntur;  in  hae- 
morrhagiis  sympathicis,  antagonisticis,  metastaticis,  pe¬ 
riodicis,  intermittentibus,  systema  nervosum  momentosis¬ 
simam  exserit  actionem. 

*  * 

Aetas  in  sedem  et  characterem  influit  haemorrhagia¬ 
rum.  Hae  talia  quippe  praecipue  adgrediuntur  organa,  ubi 
pro  aetatis  gradu  attractio  sanquinis  aucta  est ;  plethora 
infantum  cephalica  epistaxin  ciere  diligit,  plethora  juve¬ 
num  thoracica  haemoptysin  producit,  plethora  abdomina¬ 
lis  et  pelvica  aetatis  mediae  haemorrhagiis  ventriculi, 
intestinorum,  recti,  uteri  favet;  aetati  provectiori  ple¬ 
thora  relativa  quorundam  organorum,  difficilisque  dilatatio 
vasorum  ratione  sanquinis  copiae  in  iisdem  circulantis, 
desorganisatio  et  friabilitas  parietum  vasorum  peculiaris, 
est,  inde  faciles  haemorrhagiae  (praesertim  in  cerebro) 
per  rhexin.  —  In  infantibus  haemorrhagiae  orgasticum 
crebro,  in  juvenibus  et  viris  activum,  in  senibus  astheni¬ 
cum  assumunt  characterem;  attamen  oriuntur  etiam  in 
senibus  haemorrhagiae  a  plethora  topica  (constrictione 
vasorum  luminis)  praesente  aequo  tempore  asthenia  cor¬ 
poris  universali. 

Sexus  sequior  valde  obnoxius  est  haemorrhagiis. 
Ansam  praebent :  fluxus  periodicus  menstruus  physiologicus 
et  normalis,  processus  congestionis  et  plasticitatis  sub 
graviditate  et  puerperio,  fluxus  cruenti  a  partu  depen¬ 
dentes.  Accedunt :  structura  laxa  vasorum  organismi  mu¬ 
liebris,  versatilitas  systematis  nervosi,  huj usque  influxus 
ad  excitandum  saiiquinis  orgasmum.  His  perpensis  facile 
explicatur  frequentia  haemorrhagiarum  antagonisticarum, 
vicariarum,  nervosarum,  quae  ob  minorem  corporis  fe¬ 
minei  energiam  in  asthenicum  characterem  admodum  pro¬ 
clives  visuntur. 

Dispositio  corporis  feminei  in  fluxus  ementos  jam  a 
tenerrima  aetate  manifestari  et  tum  per  omnem  vitam 
manere  potest,  quam  maxime  conspicua  vero  in  periodis 
revolutionum  physiologicarum  vitae  sanquinis  sese  prodit, 
hinc  tempore  evolutionis  pubertatis,  [menstruorum,  sub 
actu  partus,  periodo  climacterica.  Non  raro  a  revolu¬ 
tione  climacterica  proclivitas  habitualis  in  congestiones 
et  haemorrhagias  diu  relinquitur,  desorganisationique  ge¬ 
nitalium  internorum  aliorumque  organorum  ansam  praebet. 
In  feminis  praeprimis  uterus  est  haemorrhagiae  sedes,  hae¬ 
morrhagiae  vicariae  ex  omnibus  organis  contingere  queunt. 

Longe  minus  est  haemorrhagiis  obnoxius  sexus  vi¬ 
rilis,  eaeque  plerumque  charactere  activo,  sthenico  in¬ 
signiuntur. 

Periodi  evolutionis  haemorrhagiarum  genesi  praecipue 
favent.  Unde  in  neonatis  et  sub  dentitione,  ubi  membranae 
mucosae  tractus  intestinalis  evolvuntur  et  maxima  actione 
vitali  excellunt,  fluxus  cruenti  intestinales  crebro  oriun¬ 
tur;  influxus  evolutionis  sexualis  jam  superius  mentio 
facta ;  pubertas  ad  pneumorrhagias  disponit ;  evolutio  prae- 
ponderantiae  vitae  sanquinis  venosae  aetatem  mediam  ad 
melaenam  et  haemorrhoides  propensam  reddit. 

Dum  tempore  evolutionis  sanguis  ad  organa  gradu 
ascendente  sese  evolventia  propellitur:  tempore  invelu- 

tionis  ea  potius  organa  haemorrliagias  perpetiuntur,  ad 
quae  ab  organis  sese  revolventibus  sanquinis  impulsus 
dirigitur;  hinc  e.  g.  sub  obliteratione  partiali  vasorum 
cujusdam  organi  (cerebri)  ad  alias  ejusdem  partes. 

Inter  temperamenta  praepriinis  sanquineum  ad  haemor- 
rhagias  disponit  ,  praecipue  dum  structurae  vasorum  la¬ 
xiori  et  notabilli  systematis  sanquinei  mobilitati  conjunc¬ 
tum  est. 

Dantur  familiae,  quae  ob  haereditariam  systematis 
vasorum  imperfectam  structuram  (tenuitatem  ,  permeabi- 
litatem  abnormen  parietum  vasorum,  defectum  membranae 
horum  mediae ?)  obnoxiae  esse  videantur;  huc  pertinent 
familiae  idiosyncrasia  haemorrhagica  ,  (haemophilia)  in¬ 
signes.  Hereditariae  porro  videntur  esse  haemorrhagiae 
secundariae  ex  aliis  morbis  hereditatis  exortae ,  uti  v.  c. 
fluxus  haemorrhoidalis  ex  haereditata  abdominis  obstipa¬ 
tione  ,  haemoptysis  ex  haereditaria  affectione  pectoris. 

Eo  in  organo  ,  quod  secundum  functionem  suam  phy¬ 
siologicam  ,  vel  ob  morbum  aliquem ,  una  vel  iterata  vice 
haemorrhagiae  sedes  fuerat,  ansa  nova,  non  raro  minima 
data,  haemorrhagia  reintrat,  haec  denique  habitualis  fi¬ 
eri,  et  ut  ita  dicam  normae  valetudinis  individualis  tam 
peculiaris  reddi  potest,  ut  quam  primum  fluxus  cruentus 
habitualis  desideretur  vel  opprimatur ,  morbosae  affectio¬ 
nes  alius  generis  in  scenam  proveniant,  eo  tempore  ,  quo 
hic  fluxus  cruentus  imminet,  phaenomena  pletliorae  in¬ 
trant,  quibus  evacuatio  sanquinis  critica  evadit.  Quodsi 
sanquis  loco  consueto  eliminari  nequit,  aliam  sibi  per  or¬ 
gana ‘laxa,  sanquine  scatentia  viam  quaerit,  qua  ratione 
haemorrhagiae  vicariae  et  antagonisticae  oriuntur.  Simi¬ 
li  modo  aliarum  (non  cruentarum)  secretionum  (e.  g.  su¬ 
doris,  diarrhoeae,  suppuratio  habitualis)  suppressio  agere 
potest,  quare  non  raro  haemorrhagia  et  secretio  alterna- 
tes  visuntur.  Huc  accedit  genesis  haemorrhagiae  per  con¬ 
sensum.  Organon  quippe  aliquod  congestione  vel  erethis- 

mo  corripitur ,  nec  tamen  fluxum  cruentum  experitur,  sed 
per  consensum  in  aliud  agit  organon ,  atque  in  ipso  ve¬ 
ram  excitat  haemorrhagiam;  hoc  modo  saepe  oriuntur 
fluxus  haemorrhoidales  et  menorrhoici  ex  affectione  alio¬ 
rum  organorum,  fluxus  cruenti  symptomatici  in  morbis  fe¬ 
brilibus  ,  epistaxis  in  morbis  lienis ,  hepatisve. 

Certis  occupationibus  opificiis  ve  certa  momenta  red¬ 
duntur  efficacia,  quae  haemorrhagias  ratione  jam  mecha¬ 
nica  jam  dynamica  producere  valent. 

Haec  tamen  conditio  praedispositio  dici  non  meretur. 
Huc  pertinent:  Aestus  opificum  ope  ignis  laborantium, 
coquorum,  intensio  pulmonum  penes  cursores,  laesiones 
mechanicae  onera  pertantium. 

Plethora,  congestio  omniaque,  quae  his  producendis 
sunt  paria,  victus  stimulans,  potus  spirituosi,  excitantes, 
ad  haemorrhagias  disponunt,  dataque  dispositione  eas 
procreare  valent.  Excitatio  usu  quotidiano  fluidorum  cali¬ 
dorum  ,  potus  arabici  et  theati ,  a  Zimmermann  qua  causa 
haemorrhagiarum  apud  homines  otiosos  et  vitam  molliorem 
ducentes  est  considerata. 

Yalet  porro  haemorrhagias  excitare  immodica  irritatio 
organorum  secernentium  et  excernentium;  sic  diuturna 
suctio  e  mammis  muliebribus  loco  lactis  sanquinem  elicere 
potest;  irritatio  membranae  mucosae  tractus  intestinalis 
ope  drasticorum  enterorrhagiam  cruentam  gignit ;  sic  me¬ 
trorrhagia  coitu  immodico  provocatur  nec  non  etiam  in 
viris  loco  seminis  sanquinem  effundi  observarunt.  Pari 
modo  etiam  irritatio  agente  nimia  intensione  virium;  ex¬ 
citatione  sanquinis  per  cursum,  saltum,  nisum  sub  par¬ 
tu,  alvique  depositione  etc.  momentum  excitans  haemor¬ 
rhagiae  evadere  potest.  Laesionibus  externis  coneussioni- 
busve  vasa  rumpi  et  sic  haemorrhagias  traumaticas  provo¬ 
care  possunt.  Nonnullae  substantiae  externae  in  organis¬ 
mum  susceptae  in  certis  nonnisi  organis  statui  congestivo 
excitando  paFes  sunt,  qui  in  haemorrhagiam  abire  potest. 

sic  emenagoga,  aloe ,  sabina  in  uterum;  cantharides  in 
renes ;  mercurius  sublimatus  corrosivus  in  pulmones  agunt 
et  sic  porro. 

Impedimentis  mechanicis  circuli  sanquinishyperaemiae 
et  eum  hac  haemorrhagiae  ansa  ferri  potest.  Ligando  ve¬ 
nam  portarum  Boerhaave  in  cane  enterorrhagiam  provo¬ 
cavit.  Compressione  arteriarum  cruralium  menorrhoea 
elicitur.  Fluxus  haemorrhoidalis  saepe  nonnisi  mechanica 
obliteratione  venarum  superiorum  exoritur,  uti  in  gravi¬ 
dis  pressione ,  quam  exercet  uterus  dilatatus ;  haemate¬ 
mesis,  melaena  similibus  causis  uti  pressione  tumorum  in 
venas  majores  gigni  queunt;  nonnullis  pneumorrhagiis  vi¬ 
tiis  cordis  copulatis  impedimentum  mechanicum  circuli  mi¬ 
noris  tamquam  causa  subjacet:  in  cerebro  per  refluxum 
sanquinis  venosi  mechanice  impeditum,  colli  constrictionem, 
strangulationem,  suffocationem  potest  produci  extravasatum* 

Fluida  et  solida  corporis  et  ad  se  invicem  et  ad  sic 
dicta  media  externa  quoad  pressionem  reciprocum  statum 
aequilibrii  servant;  deviatione  mediorum  externorum  or¬ 
ganismum  ambientium  aequilibrium  hoc  turbari  potest. 

Quo  repentius  mutatio  accidit,  eo  facilius  renisus  va¬ 
sorum  debilium,  impetui  pressionis,  cui  vis  reciproca 
sufficiens  non  reagit,  expositorum  superatur.  Ex  hac  causa 
tempore  repentinarum  et  majorum  barometri  (sit  venia 
verbo)  mutationum  saevientibus  aequinoctii  et  solstitii  tem¬ 
pestatibus,  aestu  vel  frigore  vehementi  repente  exorto, 
in  multis  simul  individuis  epidemica  quasi  morbi  grassa¬ 
tione  haemorrhagias  exoriri  observamus. 

Meil  haematuriam  epidemicam  vidit,  qua  vel  sanissi¬ 
mi  corripiebantur;  Josephus  Frank  haemorrhagias  epide¬ 
micas  in  genere  tum  observavit ,  dum  athmosphaera  vel 
siccitate  vel  humiditate  nimia  excelluit. 

Montes  altos  ascendentibus  sanquinem  e  naribus ,  ore 
et  auribus  promanare  sat  notum  est.  Homines  repente  in 
aquam  praecipitati  pneumorrhagiam  saepe  experti  sunt. 

Junod  apparatam  quemdam  construxit,  cujus  ope  imminuta 
in  corporis  superficiem  pressione  atmosphaerica  menor- 
rhoea  est  provocata  et  sic  porro.  Sine  dubio  etiam  ratio 
electricitatis  in  aere  atmosphaerico  ad  provocandas  hae- 
morrhagias  epidemicas  facit. 

Haemorrhagiae  sic  dictae  cacochymicae  a  venositate 
praevalente,  a  dyscrasia  arthritica,  scorbutica,  a  depra¬ 
vatione  sanquinis  per  nutrimenta  inepta,  spirituosa,  venena 
sive  vegetabilia  sive  animalia  contagio  typhi ,  pestis ,  fe¬ 
bris  putridae,  aliave  ab  epidemica  seu  dyschymotica 
erasi  originem  ducere  queunt.  Hujus  originis  haemorrha¬ 
giae  plerumque  sunt  passivae. 

Decursus  ©t  terininationes  Uaemorrlia- 

giaruin. 

Morbus  aut  unico  fluxu  sanquinis  terminatur,  aut  vero 
fluxus  reiteratur,  at  quidem  jam  intervallis  irregularibus 
arhythmicis ,  jam  rhythmicis  periodis,  aut  certo  diei  tem¬ 
pore,  aut  pausis  plurium  dierum,  hebdomadum,  mensium. 
Qua  causa  hujus  rhythmi  agnoscuntur  vel  influxus  syste¬ 
matis  nervosi ,  vel  morbus  typicus  haemorrhagiam  produ¬ 
cens,  uti  e.  g.  anomaliae  menstruorum,  haemorrhoidum ; 
vel  denique  oscillationes  rhythmicae  vitae  sanquinis  ipsi 
peculiares. 

Quum  in  sanitatem  abit  haemorrhagia,  ea  cessante 
residua  coagulata  e  cavis  extus  patentibus  sensim  protru¬ 
duntur  ;  extravasata  interstitialia  resorbentur ,  exsudati- 
onibus  praecluduntur  et  processu  vegetationis  in  telis  ea 
circumdantibus  ad  altiorem  mox  gradum  provecto  ulterius 
transformantur.  In  membranis  mucosis  fluxus  sanquineus 
in  auctam  secretionem  (catarrhum)  abit.  Crises,  quibus 
haemorrhagias  judicari  dicunt ,  non  his  sed  aliis  morbis 
haemorrhagiarum  vel  causas  vel  complicationem  sistenti^ 
bus,  sunt  adseribendae. 

Reactio  vejretativa  localis  ad  exlravasatum  ainoven- 
dum  sese  evolvens,  fines  justos  transgredi  et  in  phlogosini 
abire  potest.  Pars  organi  sanquinem  plorantis  inflamma¬ 
tione  corripi ,  et  in  partibus  vicinis  fluxus  perdurare  po¬ 
test,  sic  v.  g.  in  pulmone ,  vel  denique  phlogosis  et  hae¬ 
morrhagia  alternare  possunt. 

Coagula  cruenta,  hyperaemiae  aliaeque  alterationes 
materiales  uti :  depositio  lymphae  plasticae  tamquam  hae- 
morrhagiarum  producta  in  organo  affecto  remanent ,  pas¬ 
sionumque  consecutivarum,  tuberculorum,  pseudoplasma- 
tum  degenerationum  carcinomatosarum ,  suppurationis, 
ulcerationis  focum  praebent. 

Magna  et  iterata  sanquinis  evacuatio  anaemiam  uni¬ 
versalem,  cum  hujus  symptomatum  jam  descriptarum 
cohorte  producere  solet.  Aucta  irritabilitas,  quae  ei  ple¬ 
rumque  copulatur,  cardiopalmum,  dolores  trahentes  in  cer¬ 
vice  et  capite  gignit,  non  prius  cessantes,  usquedum 
sanquis  amissus  fuerit  restitutus.  Caveat  medicus,  ne  haec 
symptomata  congestioni  vel  plethorae  adscribat,  cardiopal¬ 
mum  vitio  cordis  organico  tribuat  et  methodo  deprimenti 
utatur ;  ut  enim  vel  ultimam  sanquinis  guttam  sacrificet, 
non  tamen  ea  syptomata  amovebit. 

Iteratis  haemorrhagiis  haematosis  tantopere  debilita¬ 
tur  ,  ut  sanquis  in  humiliori  evolutionis  gradu  sistatur, 
quantitate  normali  cruoris  et  fibrinae  privetur ,  nihilque 

nisi  serum  quasi  rubre  tinctum  exhibeat.  Partes  solidae 
contractilitate  normali  destituuntur  ita  ut  hoc  fluidum  sero¬ 
sum  per  vasa  capillaria  ubivis  exsudetur;  oritur  inde 
hydrops  passivus  quin  imo  et  scorbutus. 

Sic  haemorrhagia  ipsa  nova  haemorrhagiae  causa 
evadere  potest ,  quum  sanquis  eam  qualitatem  adipisci¬ 
tur,  qua  ad  vasa  penetranda  peridoneus  redditur. 

Andral  epistaxis  excessivae  mentionem  facit,  cujus 
causa  parvae  sanquinis  effusiones  in  tota  cutis  superficie 

ortae  sunt,  quae  tamen  sanquine  resarcito  mox  iterum 
evanuerunt. 

Mors  denique  accidit  vel  exhaustione ,  vel  paralysi 
organi  ad  vivendum  necessarii  (effusione  sanquinis  in  pa¬ 
renchyma  pulmonum,  in  cavum  pleurae,  pericardii,  apo¬ 
plexia  (vel  morbis  consecutivis)  hydrope,  febri  depas¬ 
cente  e.  s.  p.). 

Prognosis. 

Quum  haemorrhagia  multis  in  casibus  salutarem  reac¬ 
tionem  in  alios  status  morbosos  exserat,  et  tum  opprimen¬ 
da  non  sit,  magni  inde  momenti  videtur  distinquere  hae- 
morrhagias  salutares  (criticas)  et  perniciosas  (nocivas). 

Salutaris  est  haemorrhagia : 

a )  Evacuatione  alicujus  sanquinis  quantitatis  in  statu 
congestivo ,  plethorico ,  febri  sthenica ,  praecipue  in  sub¬ 
jectis  juvenilibus ,  robustis. 

bj  Derivando  impetum  vel  superabundantiam  sanqui¬ 
nis,  sive  universim  actionem  pathologicam  aliam  ab  orga¬ 
no  nobili  ad  ignobilius  v.  g.  a  cerebro ,  a  pulmonibus  ad 
rectum,  uterum,  ad  membranam  mucosam  narium,  a  vena 
portarum  ad  venas  recti. 

c)  Salutares  et  necessariae  esse  possunt  haemorrha¬ 
giae,  quae  alius  cujusdam  morbi  vicariae  sunt,  ubi  morbus 
primarius  imminui  conspicitur,  vel  saltem  non  debilitat 
v.  g.  fluxus  cruenti  in  amenorrhoea,  in  vertigine  e.  s.  p. 

d)  Salutaris  est  haemorrhagia,  ubi  suspici  potest, 
sanquinem  evacuatum  materiis  excrementitiis  deformatis 
esse  impraegnatum,  quae  remajnentes  in  circulo  nil  nisi 
detrimentum  organismo  ferrent.  Tali  in  casu  haemorrha¬ 
gia  actus  depurationis  vere  nuncupatur ,  exiguaque  san¬ 
quinis  evacuatio  spontanea  plerumque  magis  prodest,  quam 
ejusdem  vel  majoris  etiam  quantitatis  depletio  artificialis. 

His  potissimum  momentis  diagnosis  et  distinctio  hae¬ 
morrhagiae  salutaris  criticae  dirigitur. 

Borden  e  pulsu  arteriarum  criticas  haemorrhagias  im¬ 
minentes  praesagire  docet :  pulsum  fortitudine  et  reniten- 
tia  excellere ,  dicrotum  esse  dicit  ,  dum  haemorrhagia  e 
partibus  superioribus ,  —  subintermittentem  vero  ,  dum 
eadem  ex  partibus  inferioribus  contingit.  In  phlogosibus 
secundum  Goeden  haemorrhagiae  criticae  in  stadio  acmes 
semper  horripilatione  et  frigore  annuntiantur.  Certissimum 
autem  haemorrhagiae  salutaris  documentum  est  inde  pro¬ 
ducta  sublevatio  et  imminutio  symptomatum  morbosorum. 

Perniciosa  vero  fieri  potest  haemorrhagia : 

d)  Quum  sedem  sibi’  eligit  in  organo  nobili,  cerebro, 
medula  spinali,  pulmonibus,  ventriculo,  quum  in  cava 
serosa  viam  sibi  aperit. 

bj  Subsequente  inflammatione  organorum  admodum 
irritabilium. 

c)  Dum  nimia  fit. 

d)  Quum  fluxus  cruentus  ex  asthenia  organismi  uni¬ 
versali  oritur ,  haecque  illo  augetur ,  unde  fit,  ut  haemor¬ 
rhagiae  passivae  semper  infaustiores  sint  activis.  In  hae- 
morrhagiis  perniciosis  (symptomaticis  etiam  dictis)  cetera 
phaenomena  morbosa  cum  fluxu  sanquinis  non  imminuunt 
tur,  sed  crescunt. 

Praeterea  alia  adhuc  momenta  in  prognosin  influunt : 
Haemorrhagiae  e  laesione  mechanica  vasorum,  vel  e  va¬ 
sis  oriundae  partium  desorganisatione  destructarum  (in 
phthisi,  carcinomate)  majori  periculo  sunt  conjunctae, 
quam  illae,  quae  nonnisi  actionis  secretivae  alteratae  effe¬ 
ctum  sistunt.  Fluxus  cruenti  e  partibus  externis,  remedi¬ 
orum  mechanicorum  et  stipticorum  applicationi  patentibus 
faustiores  sunt,  quam  ex  organis  internis.  Stillicidia  san¬ 
quinis  facilius  feruntur,  quam  proruptiones  subitaneae  et 
praecoces.  Individua  juvenilia  fluxus  cruentos  non  raro 
sine  detrimento  perpetiuntur;  aetate  provectioribus  quae¬ 
libet  laticis  vitalis  eliminatio  functionum  impedimenta  de¬ 
primentia  adfert. 

Dependet  porro  prognosis  a  causa  haemorrhagiae  sive 
facilius  sive  difficilius  amovenda.  Malis  symptomatibus  ad- 
numerantur:  convulsiones  durante  fluxu,  sanquis  aquosus 
non  amplius  coagulando  aptus. 

Therapia. 

Primum  in  tractandis  haemorrhagiis  locum  tenent :  Indi¬ 
catio  causalis  et  haemostatica.  Secundariae  sunt :  Indicatio 
symptomatica,  indicatio  propyxlactica  et  indicatio  exituum. 

Ante  cetera  quaestio  debet  decidi,  an  haemorrhagia 
universim  opprimenda  sit,  nec  ne.  In  illis  casibus,  ubi  se¬ 
cundum  illa,  quae  superius  probata  sunt,  haemorrhagiam 
salutarem  habere  fas  est,  indicatur  methodus  exspecta- 
tiva,  quousque  fluxus  sufficiens  videtur  (dantur  circum¬ 
stantiae,  sub  quibus  fluxus  apte  augeri  possit)  quousque 
lines  justos  non  excedit,  et  quum  in  organo  tali  sedem  ha¬ 
bet,  ubi  detrimentum  locale  non  timetur.  Commendatur 
quies,  situs  corporis  talis,  quo  congestio  sanquinis  ad  or- 
ganon  correptum  imminuitur,  hoc  ipsum,  si  licet,  sublime 
tenetur  (situs  erectus  in  epistaxi,  horizontalis  in  ente- 
rorrhoeis)  ligaturae  et  quidquid  pressionem  exserere  vel 
circulum  impedire  posset,  seponuntur;  diaeta  refrigerans, 
blanda  aegro  porrigitur  et  omnia,  quae  naturae  salutare 
molimen  turbare  valerent,  amoventur. 

Ubi  fluxum  moderari  vel  sistere  necessarium  fuerit, 
inquirendum  est,  an  impleta  indicatione  causali  simul  quo¬ 
que  indicationi  haemostatieae  satisfiat  nec  ne,  (eae  me¬ 
thodi  eaque  remedia,  quibus  pluribus  simul  indicationibus 
satisfit,  plerumque  sunt  praeferenda  (vel  ubi  utriusque  in¬ 
dicationis  separatio  requiritur,  an  vitalis  indicatio  postulet, 
ut  haemostatica  prae  causali  adimpleatur. 

Accidit,  ut  causae  haemorrhagiarum  remotae  vel 
dispareant,  vel  non  amplius  removendae  evadant ,  hinc 
nec  amplius  objectum  therapiae  esse  queant;  v. g.  laesio¬ 
nes,  influxus  atmosphaerici,  disproportiones  spatii  vasorum 

majorum  etc.  Accurata  'aetiologiae  unius  cujusque  casus 

concreti  disquisitio  medico  attento  simul  remedia  idonea, 

*  ' 

indicationi  causali  respondentia  monstrabit. 

Summi  momenti  in  therapiam  exserit  character  aut 
activus  (sthenicus  vel  nervosus)  aut  passivus  haemor¬ 
rhagiae. 

Character  activus  sthenicus  postulat  metho¬ 
dum  antiphlogisticam,  secundam  normam  in  phlogosibus 
statutam.  Amotio  plethorae  et  congestionis  haemostaticae 
simul  agit.  Non  raro  depletiones  sanquinis  per  phleboto¬ 
miam  in  casu  urgente  usque  ad  manifestationem  debili¬ 
tatis  circuli,  usque  ad  imminentem  lipothymiam?  amplo 
vulnere,  largo  flumine  efflagitantur.  Phlebotomia  conge¬ 
stionem  minuendo  et  revulsi va  simul  ratione  agit;  prae- 
liguntur  passim  venae  brachiales,  unde  sufficiens  sanqui¬ 
nis  quantitas  certissime  et  citissime  est  adipiscenda ;  so¬ 
lummodo  ubi  finis  therapeuticus  revulsionem  versus  in¬ 
feriores  corporis  partes  desiderat  v.  g,  in  haemorrhagiis 
ex  oppressis  menstruis,  haemorrhoidibus,  vena  in  pede 
secatur. 

Depletiones  sanquinis  topicae  momento  vehementis 
haemorrhagiae  non  quadrant;  idoneae  nonnisi  se  exhi¬ 
bent  tamquam  remedium  prophylacticum  in  haemorrhagiis 
habitualibus  scopo  revulvivo  et  ad  tollendam  hyperae^ 
miam  consecutivam  haemorrhagiarum  comitem. 

Nec  unquam  in  proxima  organi  congestione  correpti 
vicinitate  hirudines  seu  cucurbitae  cruentae  majori  adhi¬ 
beantur  copia ,  quum  inde  excitata  irritatio  congestionem 
augere  possit.  Fracta  in  haemorrhagiis  sthenicis  plethora 
vel  congestione  ope  sanquinis  detractionis,  hujus  effectus 
remediis  antiphlogisticis  ceteris  adjuvetur,  interne  porris 
gatur  nitrum,  sales  medii,  prae  ceteris  vero  digitalis, 
quae  circulum  debilitat,  in  nervos,  circulationis  apparatus 
simulque  in  orgasmum  nervosum  compescendo  atque  uri~ 
nae  secretione  adaucta  derivando  agit. 


Ubi  causa  congestionis  methodo  revulsiva  eget  ,  ad¬ 
hibenda  sunt  rubefacientia ,  purgantia ,  diuretica ,  quibus 
jungatur  diaeta  antisthenica  et  summa  quies  tam  somati¬ 
ca  ,  quam  psychica. 

Sub  nervoso  -  activo  charactere  haemorrhagiae  de¬ 
pletiones  sanquinis  nonnisi  summa  cum  cautela  sunt  in¬ 
stituendae,  nam  licet  nonnumquam  levamine  coronentur 
momentaneo ,  frequentius  tamen  debilitas  summa ,  febris 
hectica ,  hydrops  easdem  excipit.  — 

Summam  sibi  vindicant  sub  hoc  nervoso  orgasmo  di¬ 
gnitatem  :  applicatio  frigoris  in  lotionibus,  fomentationibus, 
potulentis  et  enematibus  frigidis,  tum  acida  mineralia, 
praeterea  medicamina  sedativa,  uti  Opium  et  alia  narco¬ 
tica  ;  Borax  quam  maxime  laudatus ,  verum  antihaemor- 
rliagicuin  in  hocce  haemorrhagiae  charactere  sistit. 

Ad  remedia  haemostatica  quae  utrique  activo  et  pas¬ 
sivo  characteri  respondent,  referuntur:  Ipecacuanha  dosi 
refracta,  Saccharum  Saturni,  Secale  cornutum  etc.  Unice 
in  haemorrhagiis  passivis  adstringentia  sunt  dirigenda; 
Admodum  numerosa  sunt  haecce  medicamina,  quae  tam 
sola ,  quam  semet  ipsi  vario  modo  juncta  adhibentur. 

E  numero  horum  Gallae  quercus,  Bistorta,  Tormen- 
tilla,  Ratanhia,  Alumen,  Gummi  Kino,  Catechu,  Oleum 
Terebinthinae ,  Cortex  Quercus,  Praeparata  ferri,  Yitri- 
olum  Martis  etc.  praestantiora  censenda. 

In  haemorrhagiis  singulorum  organorum  quaedam  me¬ 
dicamina  specifica  gaudent  virtute ,  sic  Murias  Sodae 
Haemoptoe,  fomenta  frigida  in  testiculos,  epistaxi,  tinc¬ 
tura  Cinamomi  et  Sabina  Metrorrhagiae  sistendae  paria 
cernuntur. 

Residua  ex  haemorrhagia  irritabilitas  systematis  va¬ 
sorum  non  Digitali  aut  aqua  Laurocerassi,  ast  diaeta  leni, 
restaurante ,  ad  praeparata  ferri  pedetentim  ascendendo 
tollatur. 

In  reconvalescentia  origo  haemorrhagiae ,  character 

ejus  sthenicus ,  nervosus ,  aut  asthenicus  therapiam  diri¬ 
gunt.  In  genere  evitetur  omnis  in  diaeta  error,  praecipue 
vero  ingestio  molis  majoris  ciborum ;  summopere  evitentur 
irritantia  fortiora,  animi  pathemata  excitantia ,  aestus  ni¬ 
mius  aut  frigus  intensum  et  mora  in  locis  hominibus  justo 
plus  refertis. 

Ipsa  quoque  individua  sanquine  ditiora  haemorrhagiis 
saepius  repetitis  in  veram  concidunt  debilitatem,  quae  re¬ 
staurationem  organismi  lento  procedentem  passu  exposcit, 
cui  inservit  aer  ruralis ,  itinera  in  regiones  climatis  tem¬ 
perati  aequabilis ,  balnea  frigida,  diaeta  quidpiam  tonica, 
motus  corporis  non  exaestuantes  viribus  adaequati,  tandem 
tonica  fortiora. 

Frequenter  haemorrhagia  activa  sanquinis  evacuati¬ 
ones  itentidem  repetendas  parcas  exigit,  ad  praepediendam 
haemorrhagiae  recidivam.  Ast  semper  memores  simus 
ejus  dati  experientiae  abusu  vaenesectionum  tandem  arte 
productam  continuo  adaugendam  plethoram  cum  satelli¬ 
tibus  suis,  irritabilitate  notabiliter  adaucta,  nutriiione  ma¬ 
ne  a  ,  orgasmis  etc.  produci. 

THESES  DEFENDENDAE. 


i. 

Nunquam  haemorrhagia  morbus  substantivus,  sed 
semper  effectus  aut  symptoma  alius* 

II. 

Non  tantum  in  secretis,  verum  in  ipso  6anquine 
reapse  adsunt  acrimoniae* 

III* 

Datur  plethora  cacochyma. 

IV. 

Suprema  omnis  vitae  particularis  lex  est :  lex  op¬ 
positionis  dynamicae. 

V. 

Lipoma  ,  Melanosis,  Enchodroma,  Scirrhus,  fungus 
medullaris,  fungus  haematodes  quoad  essentiam  haud 
differunt, 

VI. 

Diathesis  lythiatica  etiam  endemice  occurrit. 

VII. 

Caries  imb  Necrose  oer^aften  ftdj  ju  einanber, 

£ett  tmb  J£>eifung. 

vhi. 

Feminis  major  in  psychoses  pronitas, 

IX. 

Praecauta  inspiratio  profunda  et  repentina,  non  vero 
multopere  complicati  apparatus  ingressum  aeris  sub  pa- 
racenthesi  thoracis  praepediunt. 


32 


X. 

Relatio  reciproca  impeditas  inter  et  vieariantes  se¬ 
cretiones  non  semper  materialis. 

XI. 

Tota  homaeopathia  consistit  primo  in  diaetae  mo¬ 
deramine,  secundo  in  umbrosa  i.  e.  nulla  medendi  ratione, 
tertio  in  coeca  hominum  fide* 

XII. 

.  .  ♦  .  aber  trojHicfj  imb  f)oc[jjt  crfrcufic^  tft  bie  S3emer- 

bafj  6ei  aUem  SSBec^fcl  ber  0pfte me,  6et  ben  grogten  93crir- 
rungen  ber  0d>ule  ftcf)  nocf)  tmmer  ber  0inn  fur  n>af)re  ^unft 
in  ben  ®emut(;ern  (Stnjefiter  ertyalt.  (4?ufelani>;. 

XIII. 

Tenotomia  in  Strabismo  valoris  relativi. 


XIV. 

Criseos  productum  non  est  ipsa  materia  peccans  eli¬ 
minata. 

XV. 


Nonnunquam  ea  est  genii  epidemici  ratio,  sub  qua 
morbo  normales  crises  vix,  ast  plerumque  pseudocrises 
vel  contingunt,  vel  contingere  minantur. 

XVI. 

Pollemus  medicaminibus  nonnullis,  quae  specifica 
pharmaco  -  dynamica  ratione  erga  certos  nervos  gaudent. 

XVII. 

Non  omnis  facie  praevia  partus  artificialiter  peragendus. 

XVIII. 

Hypertrophia  textus  aut  organi  cujusdam  numquam 
in  auctis  omnibus  ejusdem  partibus  constituentibus;  ast 
nonnisi  in  aucto  eidem  proprio  plasmate  consistit. 

XIX. 


Non  omne  ulcus  ex  dyscrasia. 

XX. 

$efunbe  3afjne  tmb  eitte  bauerfyaffce  ©efwtb^eit  be$ 
pevt  £>angen  $ufammen. 


